മലയോര ഹൈവേയില് വാഹനാപകടം പുനലൂര്: പുനലൂര് മലയോര ഹൈവേയില് അടുക്കള മൂല ജംഗ്ഷനില് വാഹനങ്ങള് കൂട്ടിയിടിച്ച് അപകടം. അപകടത്തില് ആളപായമോ പരിക്കുകളോ ഇല്ല. കരവാളൂരില് നിന്നും പുനലൂരിലേക്ക് പോകുകയായിരുന്ന കാറില് അടുക്കള മൂല ജംഗ്ഷനില് നിന്നും മാത്ര ഭാഗത്തേക്ക് തിരിയുകയായിരുന്ന ഒമിനി വാന് ഇടിയ്ക്കുകയായിരുന്നു. ഇടിയുടെ ആഘാതത്തില് കാര് റോഡിന്റെ വലതുഭാഗത്തേക്ക് കറങ്ങി തിരിഞ്ഞു. ഈ സമയം പുനലൂരില് നിന്നും തിരുവനന്തപുരത്തേക്ക് പോകുകയായിരുന്ന കെ എസ് ആര് ടി സി ഫാസ്റ്റ് പാസഞ്ചര് ബസ് കാറിന്റെ മുന്വശത്ത് ഇടിയ്ക്കുകയായിരുന്നു. അപകടത്തില് കാറിന്റെ മുന്വശം പൂര്ണമായും തകര്ന്നു. കെഎസ്ആര്ടിസി ബസിന്റെ വലതുഭാഗത്ത് കേടുപാടുകള് സംഭവിച്ചിട്ടുണ്ട്. ബസ് ഡ്രൈവറുടെ സമയോചിതമായ ഇടപെടല് മൂലമാണ് വലിയ അപകടം ഒഴിവായത്.